CELEX: 62015CN0572
Language: bg
Date: 2015-11-02 00:00:00
Title: Дело C-572/15: Преюдициално запитване от Riigikohus (Естония), постъпило на 2 ноември 2015 г. — F. Hoffmann-La Roche AG/Accord Healthcare OÜ

25.1.2016   
            
            
               BG
            
            
               Официален вестник на Европейския съюз
            
            
               C 27/13
            
         Преюдициално запитване от Riigikohus (Естония), постъпило на 2 ноември 2015 г. — F. Hoffmann-La Roche AG/Accord Healthcare OÜ
   (Дело C-572/15)
   (2016/C 027/16)
   Език на производството: естонски
   
      Запитваща юрисдикция
   
   Riigikohus
   
      Страни в главното производство
   
   
      Жалбоподател: F. Hoffmann-La Roche AG
   
      Ответник: Accord Healthcare OÜ
   
      Преюдициални въпроси
   
   
               1)
            
            
               Трябва ли член 21, параграф 2 от Регламент (ЕО) № 469/2009 (1) на Европейския парламент и на Съвета от 6 май 2009 година относно сертификата за допълнителна закрила на лекарствените продукти (кодифицирана версия) да се тълкува в смисъл, че предвижда намаляване на срока на действие на сертификата за допълнителна закрила, който е издаден в държава членка в съответствие с националното законодателство преди присъединяването на тази държава членка към Европейския съюз и чийто срок на действие за съответното активно вещество съобразно посоченото в самия сертификат би бил по-дълъг от 15 години, считано от издаването на първото разрешение за пускане на пазара в Съюза на лекарствения продукт, състоящ се от или съдържащ въпросното активно вещество?
            
         
               2)
            
            
               При утвърдителен отговор на първия въпрос: съвместим ли е член 21, параграф 2 от Регламент (ЕО) № 469/2009 на Европейския парламент и на Съвета от 6 май 2009 година относно сертификата за допълнителна закрила на лекарствените продукти (кодифицирана версия) с правото на Съюза, и в частност с общите принципи на правото на Съюза относно защитата на придобитите права, със забраната за прилагане на правните актове с обратна сила и с Хартата на основните права на Европейския съюз?
            
         
      (1)  ОВ L 152, стр. 1.